කොළඹ සහ ශ්‍රී ජයවර්ධනපුර කලාපවලට අයත් පාසල්වල ප්‍රතිඵල ලේඛන අදාළ පාසල් ප්‍රධානීන් වෙත හෙට සහ අනිද්දා දිනවල උදෑසන 9 න් පසු විභාග දෙපාර්තමේන්තුවේ පාසල් විභාග සංවිධාන හා ප්‍රතිඵල ශාඛාවෙන් ලබාගත හැකියි.අනෙක් පාසල්වල ප්‍රතිඵල ලේඛන එම පාසල් වෙත තැපැල් කිරීමට නියමිතයි.මීගමුව හරිස්චන්ද්‍ර මහා විද්‍යාලයේ දිනුක ක්‍රිෂාන් කුමාර සිසුවා මෙවර ශිෂ්‍යත්ව විභාගයෙන් දිවයිනේ පළමු ස්ථානයට පත්ව තිබෙනවා.ඔහු ලබාගෙන ඇති ලකුණු සංඛ්‍යාව 198 ක්.අදාළ ප්‍රතිඵල www.doenets.lk වෙබ් අඩවියෙන් ලබාගත හැකියි.මේ අතර කිසියම් සිසුවෙකුගේ ලකුණු පිළිබඳ  නැවත පරීක්ෂාවක් සිදු කිරීමට අවශ්‍ය වන්නේ නම් ලබන 20 වන දිනට පෙර අදාළ පාසලේ විදුහල්පතිවරුන් හරහා අභියාචනා ඉදිරිපත් කළ යුතු බවයි විභාග දෙපාර්තමේන්තුව නිවේදනය කළේ.